ตัดถนนบางใหญ่เชื่อมสาย 3
ทช.พัฒนาถนนโซนตะวันตก-เตรียมของบสำรวจเวนคืน,นายปฐม เฉลยวาเรศ รองอธิบดีกรมทางหลวงชนบท (ทช.) เปิดเผยว่า ทช.มีแผนพัฒนาโครงข่ายถนนในพื้นที่กรุงเทพมหานครโซนตะวันตก โดยจะดำเนินโครงการก่อสร้างถนนกาญจนาภิเษก-ถนนพุทธมณฑลสาย 3 ขณะนี้อยู่ระหว่างเสนอของบประมาณปี 2563 เพื่อศึกษาออกแบบรายละเอียดใช้เวลาศึกษา 1 ปี จากนั้นเสนอของบประมาณก่อสร้างปี 2564 และเริ่มก่อสร้างปี 2565 ใช้เวลาก่อสร้าง 24-30 เดือน สำหรับแนวเส้นทางจะก่อสร้างเชื่อมต่อจากปลายโครงการถนนต่อเชื่อมสะพานนนทบุรี 1-กาญจนาภิเษก บริเวณบางใหญ่มุ่งหน้าไปทางทิศตะวันตก ขนานไปกับถนนบรมราชชนนี ระยะห่างประมาณ 1.5 กม. ก่อนเบี่ยงไปทางทิศเหนือตัดถนนท้องถิ่น จ.นนทบุรี ซึ่งเชื่อมต่อถนนพุทธมณฑลสาย 3 รวมระยะประมาณ 6 กม.,นายปฐมกล่าวว่า สำหรับแผนการก่อสร้าง ทช.อยู่ระหว่างจัดทำแผนงาน โดยแบ่งการก่อสร้างออกเป็น 2 ช่วง ช่วงแรกจะดำเนินการก่อสร้างโครงการถนนต่อเชื่อมสะพานนนทบุรี 1-กาญจนาภิเษก ซึ่งได้รับอนุมัติรายงานผลกระทบด้านสิ่งแวดล้อม (อีไอเอ) ตั้งแต่เดือน ม.ค.2562 ขณะนี้อยู่ระหว่างเสนอของบประมาณปี 2563 เพื่อสำรวจอสังหาริมทรัพย์ คาดว่าจะเริ่มก่อสร้างปี 2564 จากนั้นปี 2565 จะเริ่มก่อสร้างช่วง 2 จากถนนกาญจนาภิเษก-ถนนพุทธมณฑลสาย 3 ทั้งนี้แผนการก่อสร้างอาจจะมีการปรับเปลี่ยนตามความเหมาะสมขึ้นอยู่กับงบประมาณที่จะได้รับด้วย.
นายปฐม เฉลยวาเรศ รองอธิบดีกรมทางหลวงชนบท (ทช.) เปิดเผยว่า ทช.มีแผนพัฒนาโครงข่ายถนนในพื้นที่กรุงเทพมหานครโซนตะวันตก
กรมทางหลวงชนบท,ตัดถนน,ถนนกาญจนาภิเษก,พุทธมณฑลสาย 3,บางใหญ่,แผนการก่อสร้าง,งบประมาณปี 2563